শ্রীলঙ্কাকে হোয়াইটওয়াশ করল ভারত - Kolkata24x7 | Read Latest Bengali News, Breaking News in Bangla from West Bengal's Leading online Newspaper
Home খেলা ক্রিকেট শ্রীলঙ্কাকে হোয়াইটওয়াশ করল ভারত
শ্রীলঙ্কাকে হোয়াইটওয়াশ করল ভারত
শ্রীলঙ্কার বিরুদ্ধে ভারতের যুব টেস্টের মুহূর্ত৷ ছবি-শ্রীলঙ্কা ক্রিকেট টুইটার
হাম্বানতোতা: দ্বীপরাষ্ট্রে দাপটের সঙ্গে টেস্ট সিরিজ জয় অনূর্ধ্ব-১৯ ভারতীয় দলের৷ কলম্বোয় প্রথম যুব টেস্টে পরে ব্যাট করে শ্রীলঙ্কার অনূর্ধ্ব-১৯ দলকে এক ইনিংস ও ২১ রানে পরাজিত করেছিল ভারত৷ হাম্বানতোতায় আগে ব্যাট করে একই ছবি ফিরিয়ে আনে তারা৷ এক ইনিংস ও ১৪৭ রানে দ্বিতীয় টেস্ট পকেটে পুরে দু’ম্যাচের সিরিজে সিংহলিদের হোয়াইটওয়াশ করে ভারতীয় যুব দল৷
শতরানের পর অথর্ব৷ ছবি-শ্রীলঙ্কা ক্রিকেট টুইটার
টসে জিতে ব্যাট করতে নেমে ভারত ৮ উইকেটে ৬১৩ রান তুলে প্রথম ইনিংসের সমাপ্তি ঘোষণা করে৷ পবন শাহ যুব টেস্টে ভারতের হয়ে এযাবৎ সর্বোচ্চ ২৮২ রানের দুরন্ত ইনিংস খেলেন৷ এছাড়া অথর্ব টাইড ১৭৭ ও নেহাল ওয়াধেরা ৬৪ রান করেন৷ অর্জুন তেন্ডুলকর ১৪ রান করে রানআউট হন৷
আরও পড়ুন: প্রথম দিনেই রানের পাহাড়ে ভারত
জবাবে ব্যাট করতে নেমে অনূর্ধ্ব-১৯ শ্রীলঙ্কা প্রথম ইনিংসে ৩১৬ রানে অলআউট হয়ে যায়৷ পাসিন্দু সূরিয়াবান্দারা ১১৫ রান করেন৷ মোহিত জাংরা প্রথম ইনিংসে ৭৬ রানে ৪ উইকেট নেন৷ প্রথম ইনিংসে কোনও উইকেট পাননি জুনিয়র তেন্ডুলকর৷
ডাবল সেঞ্চুরির পর পবন শাহ৷ ছবি- শ্রীলঙ্কা ক্রিকেট টুইটার
প্রথম ইনিংসের নিরিখে ২৯৭ রানে এগিয়ে থেকে শ্রীলঙ্কাকে ফলো-অন করায় ভারত৷ দ্বিতীয় দফায় ব্যাট করতে নেমে সিংহলিরা মাত্র ১৫০ রান অলআউট হয়ে যায়৷
আরও পড়ুন: ত্রিশতরান হাতছাড়া ভারতীয় তারকার
দ্বিতীয় ইনিংসে বলার মতো রান করতে পারেননি শ্রীলঙ্কার কোনও ব্যাটসম্যানই৷ নিশান মাদুস্কা ২৫, নুয়ানিদু ফার্নান্দো ২৮ ও সানদুন মেন্ডিস ২৬ রান করেন৷ সিদ্ধার্থ দেশাই ৪০ রানে ৪ উইকেট দখল করেন৷ যতীন মাঙ্গওয়ানি ও আয়ুষ বাদোনি দু’টি করে উইকেট নেন৷ একটি করে উইকেট জাংরা ও তেন্ডুলকরের৷
অনূর্ধ্ব-১৯ ভারত: ৬১৩/৮ ডিক্লেয়ার
অনূর্ধ্ব-১৯ শ্রীলঙ্কা: ৩১৬ ও ১৫০ (ফলো-অন)
Sri Lanka Under-19 vs India Under-19
Sri Lanka vs India 2nd youth test
Previous articleমৃত্যু দিনেই দক্ষিণেশ্বরে মন্দিরে গব্বর সিং
Next articleরাষ্ট্রসংঘের সর্বোচ্চ পরিবেশ পুরস্কার দেশের এই বিমানবন্দরকে
ত্রিশতরান হাতছাড়া ভারতীয় তারকার